ARVOPAPERIVÄLITTÄJIEN YHDISTYS ry
SUOMEN SIJOITUSRAHASTOYHDISTYS ry

LAUSUNTO

7.11.2008

Oikeusministeriö
PL 25
00023 VALTIONEUVOSTO

oikeusministerio@om.fi

veikko.vahtera@om.fi

Osakkeenomistajan eräiden oikeuksien käyttämistä julkisesti noteeratuissa yhtiöissä annetun direktiivin täytäntöönpano

Oikeusministeriö on pyytänyt otsikkoasiassa lausuntoa Arvopaperivälittäjien yhdistys ry:ltä ja Suomen Sijoitusrahastoyhdistys ry:ltä. Kiittäen mahdollisuudesta lausua asiassa yhdistykset toteavat lausuntonaan kunnioittaen seuraavan.

Yhdistykset pitävät direktiivistä johtuvia muutoksia pääosin kannatettavina, mutta toivovat, että niiden implementoinnissa otetaan mahdollisuuksien mukaan huomioon myös niiden vaikutukset käytännön toimintatapoihin ja järjestelyihin, jotta muutoksista saadaan tarkoituksenmukainen hyöty sekä yhtiöille että sijoittajille niin sääntelyn selkeyden kuin toimivuudenkin osalta. Esimerkkeinä seikoista, joita olisi hyvä mahdollisesti vielä tarkastella kriittisesti, voitaneen tässä yhteydessä nostaa esiin muun muassa yhtiökokouskutsua koskevien sääntöjen hajauttaminen eri lakeihin sekä yhtiökokouksen käytännönjärjestelyihin (muun muassa äänestämiseen) liittyvien erilaisten määräaikojen pituus ja niiden laskentaperusteet.

Arvopaperivälittäjien yhdistys ry	Suomen Sijoitusrahastoyhdistys ry

Markku Savikko